miui, redmi note 2, remove adverts, xiaomi, китай, реклами, телефон\nПремахване на реклами от XIAOMI телефон (Redmi Note 2)\nТози пост е предназначен за собствениците на телефони на XIAOMI, които са закупили устройствата си от китайските онлайн търговци. В повечето случаи, тези устройства са предназначени за далекоизточния пазар. Разбираемо, изборът за покупка от там е продиктуван от по-ниската цена и безплатната доставка.\nТези предимства не са случайни и косвено настоящата статия засяга това.\nПри наскоро купен от мен телефон, бях изненадан от огромното количество досадни реклами, които се появяват на екрана без някаква причина, при абсолютно ново устройство, без аз да съм инсталирал каквото и да е. Рекламите са на китайски услуги и сайтове, като смущаващото е, че някои от услугите и сайтовете определено се нуждаят от родителски контрол.\nДосега не бях купувал подобни устройства, но в последните няколко години качеството и възможностите на тези устройства, съпоставени със значително по-ниската им цена определено накланят везните в тяхна полза.\nПовече от естествено е, че въпросният Xiaomi Redmi Note 2 Advanced Edition използва MIUI фирмуъра на XIAOMI Tech, прекрасен софтуер, но в чистия си вид, така както телефоните излизат от завода.\nВ моят случай обаче, телефонът работеше под MIUI 66.77.55.00 (LHMCNCH), при официален стоков ROM – MIUI 7 5.10.8.\nБез да се впускам в особени разсъждения, очевидно е, че продавачът, голям китайски търговец, е модифицирал стоковият ROM или продава телефоните с модифициран ROM, вероятно срещу заплащане от рекламодатели, с цел намаляване на цената или повишаване на печалбите. Или и двете. Това не е недопустимо, но най-малкото не е коректно, тъй като в описанието на продаваното устройство не е обявено, че използва модифициран MIUI 6 ROM. Както подчертах, извън количеството и честотата на рекламите, някои от тях са и със смущаващо съдържание, предвид вероятността телефонът да се използва от деца.\nСлед няколко часа ровене в мрежата, намерих решение, което споделям тук, за да улесня потребителите, които се сблъскат с подобен проблем.\nПроверете коя версия на MIUI използва вашето устройство. Става чрез меню Settings » About phone. Най-вероятно е да е последната позиция.\nВ сайта на MIUI, в секция Downloads изберете производителят на вашият телефон и конкретният модел. Сравнете последната версия на стоковият ROM, с тази която имате инсталирана при вас. Ако версията не е същата, значи или имате модифициран ROM инсталиран на устройството ви, или има по нова версия, която можете да инсталирате.\nИзтеглете стоковият ROM от сайта на MIUI или от друго място, на което имате доверие. Лично аз използвах форумът на Honorbuy за моето устройство, откъдето изтеглих фирмуъра. Разбира се, обърнете внимание какво теглите и изтеглете Multi Language стоков ROM, който със сигурност има английски език, а в повечето случаи и български. Например в Honorbuy името на файла е Xiaomi Redmi Note 2 Rom Multi Language [MIUI_V7 5.09.10], като в дясно е указано за коя версия на Android OS е предназначен. В конкретният случай – Lollipop 5.0. В скобите, MIUI_V7 5.09.10, е настоящата версия на ROM файла и е естествено с течение на времето тя да е различна.\nИнструкциите за инсталацията са прости, не изискват никакви особени умения, знания или софтуер.\nИзтегленият файл е в ZIP формат. Чрез кабела свържете телефонът си с компютъра. Прехвърлете изтегленият файл в паметта на телефона или картата, ако използвате такава, като запомните мястото където сте го прехвърлили.\nСтартирайте приложението Updater на вашият телефон. След това, ако използвате MIUI 6 или 7, кликнете на иконата с трите точки горе в дясно, и изберете “Choose update package”, след което намерете и изберете файла, който прехвърлихте в предната стъпка.\nАко използвате MIUI 5, натиснете бутонът Menu, изберете “Choose update package” и посочете файла от предната стъпка.\nУстройството ви ще инсталира ъпдейта или чистия стоков ROM и ще се рестартира. Бъдете търпеливи, инсталацията отнема време, но след това няма да виждате досадни реклами.\nСилно препоръчително е след инсталацията да направите wipe и factory reset на устройството си, за да сте сигурни, че не е останало нищо от модифицирания ROM.\nДве неща са важни преди да извършите тази операция. Извършете я при зареден телефон и предварително запазете всички важни неща от телефона си и картата памет. Снимки, файлове и т. н. След интервенцията, телефонът ви ще изглежда така, както е излязъл от завода, така че се подгответе за инсталиране отново на всички приложения, които са ви нужни.\nЗа различните устройства има различни начини за wipe и hard reset. За конкретното устройство, питайте или използвайте Google с ключови думи “XYZ wipe and hard reset”, като XYZ е точното име и модел на устройството ви.\nAmazon, calibre, creating, e-book, elektronna kniga, epub, kindle, mobi, sigil, амазон, електронна книга, киндъл, конвертиране, създаване\nЛесното създаване, конвертиране и изпращане на електронни книги, в последните години стана възможно благодарение на работата на редица ентусиасти, като аз ще обърна особено внимание на трима от тях, описвайки резултатите от техните усилия, работата със софтуера който са създали. Тук искам дебело да подчертая, че не ги фаворизирам, не. Убеден съм, че има и други добри безплатни, както и платени инструменти, но към настоящият момент аз използвам този софтуер, познавам него и той ми е напълно достатъчен. Готов съм да приема вашите препоръки и допълнения, ще ми бъде безкрайно интересно и ще допълвам тази статия при всеки удобен случай, ако ми предложите добри алтернативи.\nТема тук ще бъдат Sigil – редактора на ePub документи и Calibre – софтуер за създаване, конвертиране на електронни книги, управление на електронната ви библиотека и каквото още се сетите свързано с електронните книги. Така се и нарича, Calibre – ebook management. В основни линии, създаването и поддръжката на Sigil дължим на Strahinja Marković и John Schember, а Calibre на Kovid Goyal.\nЕлектронните книги, които ще четете на вашите електронни четци, биха могли да бъдат в много формати, но едва ли ще ви е нужно да познавате задълбочено всички. Ще пропусна излишните подробности и ще опиша моя опит.\nПо моето скромно мнение, най-известните и приложими формати са mobi на Mobipocket, собственост на Amazon, затворен; ePub, разработен от International Digital Publishing Forum, отворен и FB2, разработен от Дмитрий Грибов, отворен.\nНа читателите на Kindle, препоръчвам mobi формата. Някои онлайн библиотеки не предлагат книги в mobi формат, понеже е “затворен”, но с помощта на Calibre, можете да конвертирате наличните формати в mobi за по малко от минута. Не бих искал да споря върху мотивите на противниците на mobi формата. За мен те са детински инат. Най-евтиният и разпространен четец е Кindle на Amazon и въобще не ме интересува механизма на формата му. Аз искам да чета книги, а не да правя reverse engineering на формата на електронната ми книга. И при условие, че има не един перфектен безплатен конвертор, изборът ми е върху native формата на четеца, който използвам.\nЗа всички останали четци на електронни книги препоръчвам ePub или FB2, ако ги поддържат.\nПреди да започнете със заниманията си с електронни книги, изтеглете си и инсталирайте Sigil, Calibre и fb2edit. Разбира се, съобразете това което теглите с операционната система която използвате.\nЗа какво можете да използвате Sigil. След като го стартирате, ще видите основния прозорец, като ще се опитам съвсем накратко да обясня кое какво представлява и за какво служи.\nSigil е софтуер, който създава документи в XHTML формат, наследникът на HTML. Ако нямате поне елементарни познания по XHTML, HTML и CSS, ще бъде трудно да проникнете под повърхността на този софтуер. Така или иначе, за елементарни задачи, за елементарно оформление и редактиране на книга, тези познания не са ви нужни.\nВ лявата част на прозореца ще видите панел с подобно или същото съдържание.\nSection0001 е XHTML файл, който ще е първата глава на вашата книга. Да речем, че сте си набавили някаква книга във Word или PDF формат. Вижте колко глави има, вижте дали има анотация, предговор, епилог и други подобни части на едно произведение. С десният бутон на мишката върху Section0001 си добавете колкото елемента са ви нужни. Section0002, Section0003, Annotation и т. н. Всъщност, кръстете ги както искате, глави, анотация, епилог, предговор, както на вас ви харесва и да е лесно да се ориентирате по-късно. Ще е добре да използвате латинските символи. Добавете и една секция в началото, която кръстете Cover. Тя ще е за корицата на книгата, ако ще има такава.\nСега, след като сте отворили и Sigil и другия документ във Word, PDF или TXT формат, копирайте да речем анотацията и я поставете в съответния елемент в Sigil, от тези които добавяхте в предната стъпка. След това пак с Copy и Paste добавяйте глава по глава в съответната секция, докато стигнете до края. Разбира се, ако сте писател, няма нужда да копирате нищо, просто създавайте нови секции [глави] и пишете, пишете.\nАко ще има корица, подгответе изображението и кликнете с десен бутон върху “Images”. Изберете “Add existing files”, изберете изображението и го добавете. Направете това за всички изображения, които ще ви трябват в книгата. След това отворете секция “Cover”, която направихте преди и от менюто на Sigil изберете Insert » File. Или за по кратко натиснете едновременно Ctrl + Shift + I. От прозореца, който ще ви се отвори, преминете на Images и изберете изображението за корица.\nСлед като сте приключили с това, направете следната операция с всички секции, които имате:\nОтворете секцията, която да речем е за първа глава.\nИзберете всичко с Ctrl + A.\nНатиснете бутона за двустранно подравняване на текста [или натиснете Ctrl + J]\nМаркирайте заглавието на главата или номера, ако е само номер. Или името, ако е само име.\nНатиснете бутона h1 от бутоните на Sigil [или натиснете Ctrl + 1].\nПовторете това за всички глави\nЩе обясня какво направихте и защо.\nСъс стъпка 3, подравнихте текста от двете страни, за да изглежда по-добре.\nСъс стъпки 4 и 5 маркирахте заглавието на главите за да определите структурата на книгата. Тази маркировка ще се отрази в представянето на съдържанието на книгата, ако искате да вмъкнете такова в началото или в края на електронния вариант. Ако книгата е структурирана по друг начин, да речем в няколко части и глави в тях, за частите можете да използвате маркера h1, а за главите h2. Предполагам, разбирате какъв е смисъла.\nМожете да видите структурата във вид на съдържание, като натиснете от менюто View » Table of Contents или Alt + F3. Този прозорец ви дава възможност за по бърза навигация в самата книга.\nСлед като извършите форматирането по-горе, можете да запазите електронната книга. Тя вече ще е годна за изпращане, конвертиране и допълнителни настройки, чрез Calibre или друг конвертор/мениджър на електронни книги.\nОсвен написаното по-горе, тук можете да добавите данни за книгата, в самата нея, в електронният и вариант, които после ще ви помогнат в организацията на вашата електронна библиотека. Това се извършва, чрез меню Tools » Metadata editor.\nНай-краткото описание на термина metadata е “данни за данните”. Там можете да въведете данни за издателя на книгата, за автора и, за преводача, ISBN номера, жанр, език на книгата и и каквото друго се сетите. Те не са задължителни, но ако се наложи някой да я конвертира след вас, ако има въведени такива данни, това ще му покаже, че книгата е създадена от човек имащ поне малка представа от книгоиздаване и библиографско оформление. Но пак подчертавам, за любителски нужди тези данни не са необходими. Те не се виждат в книгата, а помагат по-късно при организацията на една виртуална библиотека или книжарница, която имате на компютъра си или на отдалечен сървър. Metadata помага на търсачките. Гурутата от известните онлайн книжарници казват, че добре дефинираните и подбрани метаданни продават една книга.\nОбщо взето, това е абсолютният минимум за запознаване с този софтуер, минимума, който ще ви позволи да го използвате. За елементарна подготовка на електронна книга, това е достатъчно. От тук нататък, ако желаете да се задълбочите в големите му възможности за създаване на електронни книги е, редно да добиете определени познания по HTML, XHTML, както и в използването на CSS. С помощта на CSS можете да постигнете голямо разнообразие от форматиране на текста, което ще го направи по-лесен за четене, по-добре изглеждащ и по удачен за форматиране в други формати.\nCalibre е един от най-добрите безплатни конвертори и инструменти за управление на електронни документи в момента. Можете да го използвате за конвертиране на вашите електронни книги в различни формати, като задавате опции за начина по който ще се вижда книгата и съдържанието и на четеца, да редактирате метаданните за самата книга, както и да изпращате книгата на ваши приятели, директно от компютъра. Приема за импортиране 24 формата електронни книги и може да ги конвертира в 17 други. Поддържа профили за всички по-известни електронни четци.\nCalibre има и български интерфейс, не е съвършен, но помага при настройките, ако някой се затруднява с английският език.\nБих ви препоръчал, преди да се заемете с основните настройки, да си подсигурите някои данни, за да ви е по-лесно по-късно.\nПреценете от кой e-mail ще изпращате книги до вашето устройство и до устройствата на приятели. Има известни настройки, които трябва да направите, относно hostname на e-mail сървъра ви и порта, който ще използвате. Ще отнеме много време да обясня какво точно трябва да попитате доставчика си, затова ще ви препоръчам по-лесния вариант. Ако нямате, направете си един e-mail адрес в Google и ползвайте него. Calibre има вградена възможност за използване на Gmail, настройките са автоматични и от вас се очаква да въведете само потребителското си име и паролата. Та, както започнах, запомнете този e-mail адрес и го кажете на хората, на които ще изпращате електронни книги. Те трябва да си го въведат в одобрения списък в акаунта си в Amazon.\nПопитайте вашите приятели, на кой e-mail адрес да им изпращате книги, както и какъв е четецът който използват и кой формат предпочитат. Това за да конвертирате съответната книга за техния четец и в техният предпочитан формат.\nНаправете настройките по следния начин.\nВ основния прозорец на Calibre изберете Preferences. Иконата горе в дясно, зъбните колелета. В раздел Sharing изберете Sharing books by E-mail. Ще ви се отвори прозорец, в който ще направите нужните настройки за изпращане на книги. Кликнете върху изображението за по-голям размер.\nСлед като имате gmail акаунт [прочетете забележката по-долу] и знаете паролата за него, натиснете върху бутона “Use Gmail”. За hostname и за port, нужните данни би трябвало да се появят автоматично. Като Encription метод аз използвам TLS. Въведете потребителското име във вида xxxxxx@gmail.com и паролата си. В полето отгоре “Send email from” напишете същият e-mail адрес. Натиснете бутона “Test email”. Приемете предупреждението, че на екрана ще се види паролата ви и натиснете бутона “Test”. Съобщението след няколко секунди ще ви покаже резултата от настройките, дали всичко е наред. Ако има някакъв проблем, вижте настройките на Firewall, ако ползвате или настройките на антивирусната си програма. Въведете Calibre, като изключение в настройките на Firewall и антивирусната си програма и тествайте пак.\nЗабележка от декември 2014 год.\nОчевидно има някакви проблеми между Calibre и пощенския сървър на Google, тъй като скоро установих, че в новите версии на Calibre, Kovid Goyal е вградил друга възможност, използва вече друг сървър за обмен на съдържание, а именно безплатната пощенска услуга на GMX. Ще прочета какъв е проблема и ще пиша. Най-вероятно пощенският сървър на Google интерпретира изпращането и получаването на електронни книги като спам или наистина има съображения против тези трансфери, предвид сериозният трафик който генерират. Една средно голяма повест е между един и два мегабайта. В mobi формат. А и нищо чудно, някои потребители да изпращат целите си библиотеки посредством Calibre, респективно през Gmail. Забелязвам в новите версии на Calibre, че има ограничение и при обема изпращането. Лимит изпратено съдържание за определено време. Не може да речем за един час да изпратиш 40 книги. Не е възможно вече, както съм постъпвал и аз, да избера една поредица от 20 заглавия и да я пусна да се изпраща до мой приятел. И той да я получи след 10 минути. Това вече не може да се получи. Изпращам му книга, след един час друга. Така или иначе, никой не чете книги за минути. Всичко опира до трафика, но както обещах, ще прочета и ще допълня повече и конкретни подробности.\nВече е 2020 год. и се наложи да изпратя книги на приятел. Срещнах трудности с изпращането през Calibre, чрез пощенската услуга на GMX. Налага се да направите малка настройка в GMX акаунта си.\nВлизате в акаунта си и в меню More /крайна дясна позиция/ избирате E-mail settings. В подменю E-mail избирате настройки за POP3 & IMAP. Чеквате позицията “Enable access to this account via POP3 and IMAP”, разкачате се от акаунта и след това влизате отново. След тази операция, всичко в Calibre вече ще е наред и ще можете да изпращате книги до приятели, чрез GMX пощенската услуга. Разбира се, те трябва да са одобрили вашият адрес xxxxxx.xxxxxx@gmx.com в amazon акаунта си.\nКогато всичко е наред, пристъпете към въвеждане на хората, на които ще изпращате книги. Започнете с вас, тъй като предполагам първата книга ще я изпратите на себе си.\nНатиснете бутона със символ + в дясната част на екрана. Въведете e-mail адреса на получателя. Това е адреса, който трябва да получите от него и ако това е адреса от акаунта му в Amazon, той трябва да е добавил вашият адрес, този който преди малко написахте, в одобрения си списък. Повтарям го вече няколко пъти, защото това е най-честото нещо което се забравя от получателите и следват дълги размисли защо не получават книгите изпратени от вас. Ако този първият адрес, който въвеждате за получател е вашият, предполага се, че сте си направили вече тези настройки.\nВъведете си всички получатели. Разбира се, можете да го направите и по-късно, когато се запознаете с нови хора, с които искате да споделяте книги.\nВ полето след e-mail адреса са списъка на форматите, които биха могли да му бъдат изпратени, като се следва реда в който са изредени. Ако някой не иска да му изпращате mobi формат, а ePub, махнете mobi формата и преместете ePub на първо място. За всеки получател подредбата може да е различна.\nРазбира се, ако вашите приятели ползват различни формати, то би трябвало да имате конвертирани книгите в тези формати. За да е по ясно, усещам, че може да се получи объркване, ще обясня.\nПриемаме, че групата читатели във вашият списък ползват различни четци и различни формати. Минка ползва четец ePub формат, Минчо ползва четец с mobi, а Методи предпочита FB2. Когато на вас ви попадне книга, която искате да споделите с тях, чрез Calibre, ще напиша как, трябва да я конвертирате във всички формати на приятелите, на които искате да я изпратите. В случая трябва да я имате в ePub, в mobi и във FB2. Ако сте я конвертирали, когато решите да я изпращате, като от менюто изберете получателя, Calibre ще “провери” в настройките в какъв ред сте посочили форматите за конкретния получател и ще изпрати първия формат от указаните, ако го има. Ако не, ще изпрати втория. Но ако сте прецизен, ще конвертирате книгите си във всички формати, които ползват всички ваши приятели. Звучи много, но не е. Аз лично конвертирам само в mobi и ePub. Няколкото ми приятеля и семейството ми ползват такива четци. Принципно, ако сте забравили дали сте конвертирали или не една книга от вашата библиотека, можете да погледнете в дясната страна на основния прозорец на Calibre и да видите в какви формати я имате налична на компютъра. Третият ред под книгата е “Formats”.\nКонвертирането е просто, има само няколко настройки, засягащи добрия вид на книгата на самия четец, да е лесна и приятна за четене.\nКогато си свалите книгата, да речем в ePub формат, в основният прозорец на Calibre натиснете “Add books”, иконата на книга със знак + , горе в ляво. Изберете файла, който сте свалили или сте си направили и след секунди книгата ще е в библиотеката ви във ePub формат.\nЗапочвам конвертирането с въвеждането на метаданни, като това, както написах по-горе, не е задължително, но на мен ми доставя удоволствие, а и после по лесно се ориентирам в списъка с книги, които имам. Ако не са въведени, въведете автор, въведете името на книгата, езика на самата книга, дата на издаване [потърсете я в интернет], издател. Ако е част от някоя серия, въведете и номера и от серията. Да речем скоро четох [и продължавам да чета] някои от новелите на Майкъл Конъли, класически криминалета. Принципно, не са свързани една с друга, могат да се четат и отделно, но така или иначе, все има по нещо във всяка книга, което засяга написаното в друга. В някой случай персонаж, в някой случай ситуация или място от предна книга, И е интересно, ако има възможност книгите да се четат в реда им на написване. Да речем серията за детектив Йеронимус ‘Хари’ Бош. Не са една или две, и в него случай е добре да се отбелязва коя поред е книгата в серията, за да можете после да ги изпращате на вашите приятели в същият ред, четенето да им доставя по-голямо удоволствие. Тези данни се вписват в метаданните и излизат в полето “Series” в основния екран на Calibre.\nСлед като въведа метаданните, форматирам книгата в желания от мен формат, в случая mobi, като правя само няколко настройки, на които ще ви обърна внимание.\nДесен бутон върху книгата в списъка и изберете Convert books » Convert individually. В отворилия ви се прозорец изберете горе в дясно изходния формат, този в който искате да конвертирате. В моят случай аз избирам MOBI.\nСлед това, в лявата страна, позиция по позиция, можете да променяте опциите. Когато конвертирам в mobi формат, оставям всичко както си е по подразбиране, като променям само следните опции:\nLook & Feel – в полето Minimum line height му задавам 140 % и чеквам Remove spacing between paragraphs\nPage Setup – указвам четеца, за който конвертирам. В общият случай е за мен и това е Kindle с default input profile в полето под него\nStructure detection – чеквам Remove first image\nНатискам бутона “ОК” и изчаквам около минута да се конвертира книгата. Долу в десният ъгъл на Calibre има един кръгъл маркер, който показва кога действието, което сте избрали е свършило. Ако желаете, конвертирайте и в други формати, в зависимост от това дали ще са ви нужни за други получатели. Като приключите, пак с десният бутон върху книгата изберете Save to disk in a single directory. По този начин ще запазите всички формати на тази книга на едно място.\nНа собствениците на Kindle препоръчвам да си свалят Kindle Previewer от сайта на Amazon. Това е малък софтуер, нещо като виртуален Kindle на вашият компютър. Да видите резултата, като конвертирате в mobi формат. Мой приятел го определя, като обръщане в тоалетната след като сте направили определени усилия. Да видите каква точно сте я свършили. След като го инсталирате, натиснете символа “Home” горе в менютата и си го настройте за вашият модел или модела за който сте конвертирали. Посочете го в меню “Settings”. За Kindle 4 и Kindle 5, посочете Kindle Paperwhite. Размера на дисплея е същият.\nИзпращането до вашето или устройство на приятел става, чрез натискане с десният бутон бърху книгата, “Connect/Share” » “E-mail to” и избор на получател. Там ще са всичките приятели, които сте въвели в настройките по-рано. След като изпращането завърши [вижте кръглия маркер долу в дясно], можете да звъннете на приятеля и да му кажете да провери за нещо ново. Ако до 4-5 минути не е получил нищо, значи трябва да си провери настройките в профила, дали e-mail адреса от който изпращате е в одобрения списък.\nКак става проверката за нови книги, които са ви изпратени.\nПредполага се, че сте в Airplane Mode, изключен Wi-Fi, тъй като в общият случай не ви е нужен постоянно. Поне аз така постъпвам, няма нужда да изразходвам батерия за нещо което не ми е нужно непрекъснато.\nНа вашият Кindle, натиснете бутона “Начало”, този със символа “къща”. След това натиснете бутона “Меню” и изберете Sync & Check for Items. Ще ви попита дали да изключи Airplane Mode, съгласете се, това ще включи Wi-Fi на устройството ви. След минута, Kindle ще се свърже с облака ви и ако има нещо ново ще ви го изтегли. След това можете отново да минете в режим Airplane Mode. Става пак чрез бутона “Меню”, избирате Settings и натискате върху позиция Airplane Mode. Потвърдете, ако ви попита. Ако всичко е наред, символа на самолет горе в дясно ще ви покаже, че сте в Airplane Mode.\nМисля, че изложението ми по-горе, както и останалите статии посветени на електронните книги и e-ink технологията, в общи линии обхващат основните неща, които трябва да се знаят. Ако имате някакви въпроси и допълнения, всеки коментар ще е добре дошъл.\nAmazon, e-book, e-ink, e-reader, kindle, електронно мастило\nЕлектронни книги, E-ink технология.\nВ тази статия ще разгледам най-общо какво представлява E-ink технологията, така нареченото “електронно мастило”, широко навлязла в електронните четци или електронни книги. Ще започна с малко история, съвсем накратко.\nПървият изследовател, който сериозно работи по създаването на електронна хартия е Ник Шеридън, физик в Xerox Palo Alto Research Center (PARC). През 1975 година Шеридън започва да работи по идеята си за “замяна” на мониторите при четене с нещо приличащо на хартия, даващо такава резолюция, че да е годно за четене без затруднения. Скоро ученият е готов с алтернативна технология, известна като Gyricon. Това изобретение представлява прозрачен силиконов лист, към който са закрепени голямо количество пластмасови сфери, всяка от които има диаметър по-малък от човешки косъм. Всяка сфера притежава черна половина, с положителен електрически заряд, и бяла половина, която е електронеутрална. При подлагане на сферата на електрическо поле, то привлича или отблъсква нейната черна половина и по този начин кара сферата се завърта. Ако белите половини застанат към горната страна на силиконовия лист, четеца вижда бели точки, ако черните половини се спрат към читателя, точките са черни.\nКогато Шеридън създава първия работещ прототип на изобретението си, неговите очаквания са първите модели да се появят на пазара през 1985 година.\nСъщевременно, на дневен ред са били редица проблеми свързани с производството, някои от тях технологични, някои свързани с цената за производството на такъв тип дисплеи. След извършване на задълбочени анализи и невиждайки смисъл в развитието на технология, която произвежда скъп черно-бял заместител на екран за лаптоп, Xerox отстранява Шеридън от проекта за електронната хартия през 1977 година.\nВ средата на деветдесетте години, Джоузеф Якобсън, физик, работещ в MIT Media Lab, започва разработки със свои колеги по създаването на електронна хартия, като същевременно среща същите технологични трудности, каквито е срещнал Ник Шеридън от Xerox. Очевидно било, че трудностите по създаването на голямо количество еднакви по размер черно-бели микро сфери е основната пречка при прилагането на тази технология.\nСлед редица изследвания и опити, те прилагат различен подход, а именно кухи капсули, запълнени с позитивно заредени бели пигментни частици и негативно заредени черни пигментни частици. Всички те плуващи в прозрачно масло.\nСъвсем неглижирано, принципът на работа е следният:\nПри точно адресиран електронен слой 7, към определени адреси се подават положителни или отрицателни заряди, които привличат или отблъскват съответните заредени пигментни частици към дъното на капсулата или нейния връх, който се вижда от читателя.\n1 Горен прозрачен слой\n2 Прозрачен електроден слой\n3 Прозрачни микро капсули\n4 Позитивно заредени бели частици\n5 Негативно заредени черни частици\n6 Прозрачно масло\n7 Пиксел адресиран електроден слой\n8 Поддържащ слой\n9 Посока на светлината\nПредимствата на E-ink технологията при определени дейности е безспорна.\nПри LCD дисплеите разполагаме с множество на брой пиксели, като всеки от тях е разделен на три, за всеки един от основните цветове на които се разлага светлината – червен, зелен и син.\nЗа да възпроизведе конкретен цвят, всеки пиксел пропуска с определена сила някой от цветовете, като за бяло пропуска всички, а за черно не пропуска през себе си светлина.\nИзследванията показват, че това е и една от причините за умора на очите при продължително четене от екрана на вашето устройство с LCD дисплей, като телефон, таблет или монитор.\nУсещането при четене на електронен четец е впечатляващо. Най-общо казано, имате усещането че четете от лист, който се намира под тънък прозрачен слой.\nПо-малката умора на очите при E-ink технологията, в общия случай се дължи на факта, че при нея няма светлина излъчвана от дисплея. Ние виждаме отразената светлина от пигментните частици в капсулите. Така, както виждаме оцветените с мастило зони върху класическата хартия.\nРазходът на енергия при E-ink дисплеите е нищожен. Батерията на по-популярните устройства издържа по 8 седмици с едно зареждане, като тези резултати са базирани на тридесет минути четене на ден или общо около 28 часа с едно зареждане.\nМоя опит показва, че когато наистина имам нещо интересно за четене и чета всяка свободна минута, по всяко време на денонощието, в най-лошият случай се е налагало да зареждам моя Kindle 4 след две седмици интензивно четене.\nОт друга страна, предвид E-ink технологията която описах по-горе, няма нужда да изключвате вашият Kindle. Аз не го правя никога. Случвало се е да загасне един или два пъти, когато съм забравил да го заредя месеци наред. На практика, той черпи енергия само при разлистване на следваща страница.\nE-ink дисплея може да се чете и при силна слънчева светлина. Дори по-добре. Няма отражения, които да ви пречат. Дисплея е Glare-Free.\nОт устройствата с такива дисплеи се чете, както се чете от хартия, нужна е светлина, не могат да се четат на тъмно.\nВариациите на устройствата Kindle са доста. Различни размери на дисплея, има модели обрудвани с touch screen дисплей, с 3G връзка освен Wi-Fi, както и модели с вградена подсветка на самия дисплей [Kindle Paperwhite]. Самата подсветка на Paperwhite е технологична иновация. Самото контструктивно решение е уникално и ако ми остане време, на друг етап ще ви запозная и с него.\nАко, и когато си закупите подобен четец, ви предлагам да прочетете как да го регистрирате в Amazon, както и начина по който да направите настройките си в Amazon акаунта, за да го изполвате с пълната му функционалност.\nСъвети при избор и покупка:\nМарката. Марката е без значение стига да предлага нужната ви функционалност. Към 2014 г. най-добрите четци на електронни книги са Kindle на Amazon, Nook на Barnes & Noble и Kobo на Kobo Inc. Реда в който съм ги изписал е случаен.\nПоддръжка на кирилица. Това е важно, ако желаете да четете книги написани на кирилица. Потърсете информация преди да се спрете на конкретна марка и модел. Моите впечатления са от Kindle на Amazon, там поддръжката на кирилица е без забележки. Няма обаче български интерфейс, респективно българска клавиатура, което прави търсенето на кирилица в самия текст невъзможно. Аз не ползвам такова търсене на четеца, така за мен това не е недостатък.\nПоддържани формати. Пак на база мои впечатления, желателно е да се поддържат следните формати: AZW3, AZW, TXT, PDF, незащитен MOBI, PRC, HTML, DOC, DOCX, JPEG, GIF, PNG и BMP след конверсия. Ако поддържа и Epub, това е плюс. В противен случай, с помощта на Calibre конвертирам Epub в MOBI и изпращам файла на Kindle. В страниците на производителите има достатъчно информация за поддържаните формати.\nСвързаност. Желателно е да имат възможност за безжична Wi-Fi връзка. 3G и кабел също са варианти, но най-голяма свобода имате с Wi-Fi.\nАудио изход. Някои модели разполагат с такъв, ще ви е полезен, ако искате да слушате музика докато четете. Може да ви служи и ако искате да използвате синтезатор на глас, който да ви “чете” книгата. Не съм уверен в наличието на синтезатор за български език за електронни четци. Имайте предвид, че слушането на музика докато четете увеличава разхода ви на енергия.\nПодстветка на дисплея. Тази опция е желателна при определени навици на четене. Ако искате да четете на тъмно, без да пречите на никого в стаята, в купето на влака или в автомобила, изберете четец с вградена подсветка. Като опция, има предпазни калъфи за Kindle, които разполагат с led осветление, вършещо същата работа. Има такива калъфи и в Amazon и на братския китайски пазар, като разликите в цените са забележителни.\nTouch-screen. Опция, която е улеснение при прелистването и навигацията. Прелиствате, увеличавате и намалявате размера без бутони, само с пръсти. Ако ви харесва този начин на навигация, този е вашият избор. На мен лично не ми допада, защото имам параноична непоносимост към следи от мазни пръсти по екрана. Ползвам протектори, отново от братския китайски пазар, които почиствам редовно, а и не се притеснявам за драскотини по екрана.\nРазмер на екрана. Отново личен избор. Големият дисплей е по-лесен за четене, но по труден за носене, да речем в джоба на сакото или дамската чанта. А и е по-скъп. Аз използвам Kindle 4, Kindle 5 и Kindle Touch с размери на екрана 6” и нямам оплаквания.\nWith или Without Special Offers опция при покупка на Amazon Kindle – Това е опция, която ви спестява $20. Наличието на тази опция [With Special Offers] представлява реклами от Amazon, когато сте в режим Screensaver или при разглеждане на съдържанието на вашето устройство, книгите които са в него. Не се появяват в никой друг случай и не пречат по никакъв начин на четенето. Не черпят енергия, тъй като се ъпдейтват само при включен Wi-Fi, който при мен включвам само при изтегляне на нова книга от облака ми. Като заключение, на мен не ми пречат, а в някои случаи има наистина хубави книги на невероятно ниска цена. Ако това ви се струва приемливо, спестете си $20 и купете устройство With Special Offers, те няма да ви пречат. Аз имам и от двата вида.\nПокупка “втора ръка”. При всички случаи, преди да платите, проверете дали вашият Kindle или друго устройство е дерегистрирано от сайта на Amazon. Това е много важно, за да можете да използвате после четеца си с пълната му функционалност. За дерегистрация, продавача трябва да знае потребителското име и паролата за профила, в който е било регистрирано устройството. Ако вашият Kindle е откраднат от някого, продавача няма как да знае тези данни. Другият вариант е да ги е забравил, но има начин да ресетне паролата си, ако е собственик на е-mail адреса, регистриран в акаунта на Amazon. Не приемайте никакви обяснения, искайте дерегистрирано устройство. Проверката при Kindle се прави от меню Settings » Registration. Ако там пише deregister, значи устройството ви НЕ Е дерегистрирано.\nКалъф, протектор и микрофибърна кърпичка. Набавете си ги, ако държите дълго време четеца ви да има естетичен вид. Това не е задължително, но аз винаги давам такива съвети. Китайците продават хубави калъфи, перфектни протектори за дисплея [слюда], които си вървят с микрофибърни кърпички. За последният Kindle не ми се чакаше две седмици за калъф от Хонг Конг и си вземах перфектен такъв на Hama от една от търговските ни вериги за 17 лева. Не е особено евтин, но помислете, че може би някога ще искате да смените устройството и да продадете това. Естествено е купувача да плати повече за устройство без драскотини и други мизерии по него. Слюдите са по 1-2 лева, колкото две кафета.\nbootable, installation, usb, Windows, инсталация\nИнсталация на Windows от USB, как да направим USB bootable\nОт известно време насам, при каквито и да е нови инсталации или преинсталации на операционни системи, предпочитам да го правя чрез USB флаш памет, без значение дали компютърът разполага с оптично устройство [CD/DVD] или не. Опцията в BIOS за стартиране от USB, поне по мое мнение, отдавна вече е стандарт, а не опция. Отделно от това, инсталацията протича осезаемо по-бързо.\nВ интернет могат да се намерят готови приложения, чрез които при условие че имате инсталационен диск на операционната система, можете да подготвите USB паметта си за инсталация от нея, но моите лични впечатления са, че не винаги операцията е успешна. По ред причини, повечето от които се крият в състоянието на компютъра на който се прави, както и от политиката за сигурност на самия компютър.\nЗатова, в настоящата тема ще ви опиша как да го направите “на ръка”, вие самите, условно без помощта на отделен софтуер.\nВ тази връзка, бих искал да направя някои пояснения към терминологията, която ще използвам. Не ви налагам да я използвате и не твърдя, че е коректна, правя го само за да разберете по-лесно написаното по-долу.\nBIOS – означава Basic Input/Output System (основна Вход/Изход система). BIOS-ът е малък програмен код, софтуер, който се стартира с включването на компютъра и се намира в чип, разположен на дънната платка на компютъра ви. Грижи се за много от хардуерните устройства като монитор, хард диск, флопи, DVD/CD устройство. Той също намира и стартира операционната система на компютъра. Съдържа част от данните необходими за конфигурирането на хардуера.\nBootable устройство – устройство, което съдържа файлове необходими за стартиране на определени команди, софтуер или операционна система още на ниво BIOS.\nДистрибутив – набор от файлове, нужни за инсталиране на операционната система. Инсталационния диск на Windows , който сте си купили от магазина или сте го изтеглили от … някъде, наричам дистрибутив.\nImage [имидж] File – Обикновено са с разширение .iso, .bin, .cue. Без да се задълбочавам в подробности, приемете този файл за вид архив. За да го използвате директно, трябва да го разархивирате с помощта на архиватор или определен софтуер който “монтира” имидж файла във виртуално устройство. Пиша това, защото има известна вероятност да получите дистрибутива на операционната система, от който ще инсталирате, точно в такъв вид, като имидж файл.\nDISKPART – DISKPART е текстов команден интерпретатор, който ви позволява да управлявате обекти, като disks, partitions или логически части от тях, използвайки скриптове или с директно въвеждане на команди. В определени случаи, някои от действията на DISKPART водят до загуба на данните в устройството с което оперирате, така че използвайте този инструмент внимателно, той ви дава извънреден контрол върху обектите с които оперирате, особено ако го използвате като потребител с права на администратор във Windows.\nПреди да започнете, се уверете, че размера на USB паметта, която ще използвате е с достатъчен размер за да събере инсталационните файлове на версията Windows, която ще инсталирате. Уверете се също, че във въпросната USB памет нямате ценни файлове. Ако имате такива, копирайте ги на друго устройство.\nНабавете си инсталация на Windows, на CD/DVD или запишете инсталационните файлове от CD/DVD на място в компютъра, което ще запомните и лесно ще намерите когато се наложи. Ако ще ги записвате в твърдия диск на компютъра, направете си папка за това, по възможност в главната директория и с кратко име. Да речем, ако коренната директория ви е C:\_, направете там папка w7 и запишете инсталационните файлове вътре. Това го препоръчвам за улеснение при посочването по-късно на мястото на файловете за инсталация, които ще запишете в USB паметта. Всичко това трябва да направите на компютъра, с който ще направите USB Bootable Drive за инсталация на Windows на друг компютър.\nПоставете USB паметта в слота.\nСтартирайте командния интерпретатор cmd.exe, като е нужно той да е elevated command prompt. Последното означава cmd.exe да бъде стартиран с администраторски права.\nНаправете това, като в search полето на Start менюто напишете cmd и когато cmd ви се появи [най-отгоре], чрез десния бутон на мишката изберете “Run as administrator”.\nЩе ви се отвори командния прозорец, като за удобство първо ще напиша командите, които ще трябва да изпишете, а след това ще ви демонстрирам, чрез изображение, как би трябвало да изглеждат в самия прозорец.\nНапишете DISKPART и натиснете enter\nНапишете LIST DISK и натиснете enter. Тук е мястото да се ориентирате, това е важно, кой от дисковете които виждате е вашето USB устройство. Ориентирайте се по размера му, като най-вероятно то ще е последното устройство в списъка. В моя пример аз използвам 4GB USB Flash устройство [3841 MB] и при мен е Disk 1.\nНапишете SELECT DISK 1 и натиснете enter. Разбира се, ако при вас не е Disk 1, напишете вашия номер, това е просто пример.\nНапишете CLEAN и натиснете enter\nНапишете CREATE PARTITION PRIMARY и натиснете enter\nНапишете SELECT PARTITION 1 и натиснете enter\nНапишете ACTIVE и натиснете enter\nНапишете FORMAT FS=FAT32 QUICK и натиснете enter.\nНапишете ASSIGN и натиснете enter. Ако ви се появят някакви прозорци от Auto Run функцията на Windows, спокойно ги затворете.\nНапишете DETAIL DISK и натиснете enter. Запомнете буквата на вашето устройство. В моя случай тя е H:\nНапишете EXIT и натиснете enter\nСега следва копирането на инсталационните файлове на Windows на USB устройството.\nТук правим следните предположения, като вие трябва да заместите вашите данни в командата в следващата точка:\nC:\_W7\_ – в тази папка са моите инсталационните файлове на Windows\nH:\_ – при мен USB устройството е с буква H:. При вас може да е с друга буква предвид броя на логическите дискове, които имате на компютъра. В следващата команда заместете вашите данни.\nАко все още ви е отворен прозореца на cmd, напишете:\nXCOPY C:\_W7\_*.* /S /E /F H:\_\nАко вашите файлове не са на компютъра, а на инсталационен CD/DVD и CD/DVD устройството ви е да речем с буква G:, a USB е с буква Y:, командата би изглеждала по следния начин:\nXCOPY G:\_*.* /S /E /F Y:\_\nВ зависимост от бързината на вашия компютър, записването на файловете ще отнеме известно време. Изчакайте копирането на файловете, след като то завърши в края на прозореца на cmd ще видите отчет колко файлове и директории са записани. При мен е само един текстов файл, просто за пример. След като копирането завърши, вашето USB устройство вече е готово за инсталация. Бъдете търпеливи, в някои случаи копирането може да продължи повече от няколко минути, в зависимост от бързината на компютъра и USB устройствoтo, които използвате.\nЦялата тази операция би изглеждала така в командния ви прозорец. Кликнете върху него за по-голямо изображение:\nИскам да подчертая, че е важно да имате представа какво записвате на USB устройството си.\nФайловете .iso, .bin, .cue, в общия случай не са инсталационни файлове, а image, “образ” на инсталационния диск. Следователно не трябва да ги записвате така, а трябва първо да ги разархивирате. С архиватор по ваш избор. Аз лично използвам WinRar.\nЕдва след като ги разархивирате е редно да ги запишете на USB за да започнете успешно инсталацията.\nПиша това, защото съм чувал, че има определени места, откъдето можете да си изтеглите инсталационни дискове на операционни системи, но обикновено заради спестяване на място те са във вид на образи, на имидж файлове на целия инсталационен диск. Архивирани са.\nВ общия случай, файловете за инсталацията ще изглеждат по подобен начин, а не само един iso, bin или cue файл:\nИнсталацията на самата операционна система е вече достатъчно проста и интуитивна, като единственото нещо, което остава да направите е да настроите приоритета за стартиране на операционната система в BIOS-а на компютъра, на който ще инсталирате.\nВ самия BIOS има меню в което се посочва в какъв ред да търси в наличните устройства операционна система. Най-често това меню се нарича Boot Priority Order, Boot Order или Boot Priority. Или нещо сходно с това. Ще се ориентирате.\nОбикновено първо търси в твърдия диск [HDD], след това в оптичното устройство [CD/DVD] и Floppy дисковото устройство, ако все още има компютри, които разполагат с такова.\nВ настройките на BIOS се влиза по различни начини, в зависимост от производителя. Трудно е да обхвана всички производители, дори и най-големите. Но от моя опит ви препоръчвам да гледате съобщенията непосредствено след включването на компютъра.\nИмам предвид съобщения от рода:\nPress [бутон] to enter setup\nEnter BIOS by pressing [бутон]\nPress [бутон] to enter BIOS setup\nPress [бутон] to access BIOS\nPress [бутон] to access system configuration\nТези съобщения ви посочват начина за стартиране на настройките в BIOS. Най-разпространените начини са, чрез натискане на F1, F2, F3, DEL или ESC бутоните, но съществуват и други начини. Следете за съобщенията, които ви посочих по-горе.\nСлед като стартирате BIOS, търсете менюто за настройване на поредността при стартиране. Отново в зависимост от производителя, то е нещо от рода на Boot Priority Order, Boot Order или Boot Priority.\nТук трябва да настроите BIOS да стартира операционната система от USB устройството.\nМного е важно да запомните, че за да видите USB устройството в списъка от налични устройства като HDD, CD/DVD или Floppy, то трябва да е включено в компютъра при стартирането му. Ако не сте го включили в USB порта при стартиране, преди още да влезете в настройките на BIOS, няма да го видите.\nЗапазете промените в BIOS, като видите в менюто на BIOS кой бутон служи за това. При мен това е F10. Това е бутона за Save and Exit.\nСлед като направите това и ако сте изпълнили всичко по-горе правилно, след секунди инсталацията на Windows би трябвало да започне.\nAndroid, Galaxy S3, Gmail, Push, Samsung\nНастройка на Gmail при Samsung Galaxy S III. Push E-mail\nНастройката на E-mail клиента на Google e сравнително лесна.\nОт менюто избирате Gmail, иконата в долния десен ъгъл на изображението.\nЩе ви се отвори меню за създаване на Google акаунт.\nПредполага се, че имате такъв, а ако нямате, можете да го създадете в самата страница на Google, предназначена за това. Или чрез самия телефон, но аз ви препоръчвам да работите на компютъра при тази операция.\nНе мисля, че е нужно да ви убеждавам в плюсовете при ползване на Google Account в андроид устройство.\nИ понеже няколко пъти се е налагало да отговарям на един и същ въпрос, пиша отговора и тук. Ако имате E-mail адрес в Google, значи имате акаунт, регистрацията ви важи за всички услуги на Google, достъпни за региона ви.\nСлед като вече имате акаунт, натискате бутона Existing. Въвеждате данните си от регистрацията. E-mail адрес и парола.\nПродължавате напред, натискайки десният триъгълен символ долу в дясно.\nСъгласявате се с лицензионните условия на Google, чрез натискане на OK.\nСледващия прозорец ви подканя да определите кои части от Google акаунта ви желаете да се синхронизират на телефона ви.\nАз ви препоръчвам да настроите синхронизация само на Calendar, Contacts и Gmail, първите три позиции. Винаги можете да промените настройките по-късно.\nС това приключвате въвеждането на акаунта си в телефона и екрана ви ще изглежда по този начин, с изключение на използвания E-mail адрес.\nРазбира се, можете да въведете и повече от един акаунт, ако имате нужда.\nОбщи настройки за E-mail клиента, можете да направите чрез General settings.\nКъм момента, актуалната версия на Gmail за Android e 4.3.1 и възможностите за настройки в нея са следните:\nConfirm before deleting – Изискване на потвържение при изтриване;\nConfirm before archiving – Изискване на потвържение при архивиране;\nConfirm before sending – Изискване на потвържение при изпращане;\nSwiping conversation list – Какво да се случва, когато плъзнете пръста си върху съобщенията;\nReply all – Използване на стандартна опция при отговор;\nAuto-fit messages – Свиване на съобщенията за да се съберат на екрана;\nAuto-advance – Списъкът с кореспонденции след архивиране или изтриване;\nHide checkboxes – Скриване на квадратчетата за маркиране на съобщение;\nMessage actions – Възможните действия със съобщенията да се показват винаги или само във вертикална ориентация.\nЗа конкретния акаунт, избирайки на дисплея самия него, възможностите за настройка са следните:\nPriority Inbox – Акаунт по подразбиране, в случай че ползвате няколко. Приоритетната ви поща да стане поща по подразбиране;\nNotifications – Да има или няма уведомления за получена поща;\nInbox sound & vibrate – Настройка за тона за уведомяване и дали той да е придружен с вибрация;\nSignature – Подпис за пощата ви изпратена от това устройство;\nSync Gmail – Да синхронизира или не автоматично пощата ви;\nDays of mail to sync – За колко дни назад да ви показва пощата;\nManage labels – Етикети;\nDownload attachments – Да изтегля или не прикачените към пощата ви файлове.\nВ Android, приложението Gmail използва Push система за уведомяване, в частност Google Cloud Messaging for Android, така че няма нужда, а и възможност, да настройвате честота на синхронизация.\nМожете да настроите единствено дали да синхронизира автоматично или ръчно, пo ваше желание.\nТова можете да направите и в настройката на акаунта в основното меню за настройки на телефона.\nFetch, Galaxy S3, Mail, Poll, Push, Samsung, Sync\nНастройки за синхронизиране на електронна поща, Android.\nВ тази статия ще разгледам въпроса за синхронизирането на електронната поща на Android телефон, в конкретните примери Samsung Galaxy S III.\nАкцентът е кой метод на синхронизиране да се избере от гледна точка на разход на енергия на батерията и конкретните ви нужди.\nЩе разгледам двете приложения, налични в Samsung Galaxy S III, използващи двата метода на синхронизация.\nПриложението на Gmail, използващо Push синхронизиране и приложението Email на Samsung, използващо Poll синхронизиране.\nЩе си позволя съвсем кратко обяснение.\nPush синхронизацията е процес, при който получавате пощата си в момента, в който е получена в пощенския ви сървър. Телефонът ви не инициира проверка на сървъра, няма такава настройка. Пощенския сървър се свързва с телефона ви при получаване на нова поща.\nPoll синхронизацията е процес, в който клиента настройва периода, през който телефона [mail клиентa, който ползва] да проверява пощенския сървър за получени писма.\nИскам предварително да уточня, че няма по-лош или по-добър метод. Кое приложение, респективно кой метод ще изберете, зависи изцяло от нуждите ви.\nЗа да продължа нататък, приемам съвсем хипотетично, че имате непрекъсната връзка с интернет, без значение дали е Wi-Fi или чрез канала за данни на мобилния ви оператор.\nЩе предположа и че сте настроили клиента си първоначално да получава само хедъра [header] на електронната поща, преди да прочетете съдържанието [body]. В най-общия случай, хедъра съдържа информация относно датата и часа на изпращане, изпращача, получателя и обекта на съобщението, за какво точно се отнася електронното писмо.\nПреди да изясня въпроса с конкретните настройки, бих искал да изясня въпроса с избора на система за синхронизиране. Push или Poll.\nИ при двете системи устройството ви изразходва енергия за връзка с пощенския сървър и получаване на новата поща или липсата на такава при Poll системата.\nДори и при най-неглижирани изчисления, сметката се свежда до интензивността на кореспонденцията ви, колко писма получавате за определен период и как трябва да реагирате на тях.\nАко кореспонденцията ви изисква светкавична намеса, тогава е ясно, трябва да изберете Push метода на приложението на Gmail.\nАко това не се налага, и желаете да пестите разхода на енергия от телефона ви, за избора ви на система се налагат малко изчисления.\nПредполагаме, че при свързване с пощенския сървър телефона ви изразходва 20 единици енергия, съвсем хипотетично.\nПредполагаме още, че водите интензивна кореспонденция и получавате средно по 15 e-mail съобщения на час. Ако използвате Push метода на Gmail ще изразходвате 300 единици енергия за да получите тези e-mail съобщения. 15 свързвания със сървъра.\nPoll проверки Единици на час/Poll Единици/Push\nпрез 1 час 20 1500 % повече\nпрез 30 минути 40 750 % повече\nпрез 12 минути 100 300 % повече\nпрез 6 минути 200 150 % повече\nпрез 4 минути 300 равни\nпрез 3 минути 400 25 % по-малко\nпрез 2 минути 600 50 % по-малко\nвсяка минута 1200 75 % по-малко\nОт тази таблица е видно, че при 15 e-mail съобщения на час, при използване на Poll системата ще имате икономия, ако я настроите да синхронизира на повече от 4 минути.\nРеспективно, при 10 e-mail съобщения на час икономия ще имате при синхронизация над 6 минути.\nПри 5 съобщения на час, синхронизация над 12 минути и при 1 e-mail на час, синхронизация над един час.\nОбщо взето, при решение да използвате Poll поща [софтуера на Samsung], при настройката на времето за синхронизация трябва да си направите следната сметка:\nTч = 24/Еd\nкъдето Еd е броя e-mail съобщения, които получавате на 24 часа.\nРезултата Tч е минималното време за синхронизация [в часове], през което трябва да настроите пощата си да синхронизира, за да имате предимство на Poll метода пред Push.\nАко получавате повече от 24 Е-mail съобщения за денонощие, умножете Тч по 60 за да получите минимално през колко минути да синхронизира пощата ви.\nПоследният вариант, най-икономичният, е Poll система, един път дневно. Получавате всичките си e-mail наведнъж, подготвяте отговорите и ги изпращате пак с едно свързване.\nОт всичко написано по-горе е видно, че въпроса коя система е по-икономична не е прост и отговора се формира изцяло съобразно нуждите на потребителя и стила му на кореспонденция. Колко и какви съобщения получава и как трябва да реагира на тях. Няма лоша и добра система.\nНастройка на Email при Samsung Galaxy S III. Poll E-mail – следва\nbookmarks, chrome, export, favorites, Firefox, import, internet explorer, save\nЗапазване на предпочитаните от вас страници. Bookmarks, Favorites.\nЩе разгледам въпроса със запазване на предпочитаните от вас страници на три от използваните браузъри, а именно Google Chrome, Mozilla Firefox и Internet Explorer.\nГоре, в дясната част на браузъра, се намира бутона “Other Bookmarks”.\nДесен бутон на мишката върху него и от контекстното меню избирате Bookmark Manager.\nВ отворилия ви се служебен прозорец “Bookmarks Manager”, вижте в лявата му част, има меню Organize.\nПоследната позиция е Export Bookmarks to HTML file.\nИзбирате къде да се запомни файла и с това сте готови.\nВ бъдеще, ако ви потрябва възстановяване на запазените от вас като “Bookmarks” страници, на друг компютър или след преинсталация, това става с предпоследната позиция от меню “Organize”, а именно “Import Bookmarks from HTML file.\nКогато отворите браузъра, обърнете внимание на сервизният таб, горе в ляво, оранжев на цвят при стандартен изглед.\nОт него таб, изберете Bookmarks » Show All Bookmarks.\nМожете да избегнете менюто, като натиснете едновременно клавишите Ctrl » Shift » B\nЩе ви се отвори служебен прозорец “Library”, визуализиращ bookmarks, предпочитаните от вас страници.\nОт него прозорец, в горната част, изберете меню “Import and Backup” и от там “Export Bookmarks to HTML”.\nПосочвате място, където да се запази файла и сте готови.\nИмпортирането в нов браузър или след преинсталация става от същото място, от позицията “Import Bookmarks from HTML”.\nВ основния прозорец, горе в ляво изберете бутона “Favorites”. Ще ви се отвори панела с предпочитани страници и там ще забележите друг бутон, “Add To Favorites”. Не натискайте него, а триъгълничето в дясната му част. Това ви действие ще отвори контекстно меню, от което можете да изберете “Import and Export”.\nПосочвате му “Export to a file”, бутон “Next”, указвате какво точно искате да експортирате. Възможностите са предпочитани страници [Favorites], “хранилките” [вашите RSS Feeds] или бисквитките [cookies]. Може и всички заедно, което е за предпочитане. Бутон “Next”, посочвате коя част от “Bookmarks” искате, след което следва да посочите място за съхранение на файловете.\nЗавършвате операцията с бутон “Export”.\nВ зависимост от това, какво сте избрали за експортиране, ще имате един, два или три файла. HTM за bookmarks, OPML за feeds и TXT за cookies.\nИмпортирането става по аналогичен начин, чрез същите менюта.\nexport, installed, list, program list, programs, Windows\nЕкспорт на списък инсталирания на компютъра ви софтуер\nЕкспорт на всичко инсталирано на компютъра преди преинсталацията. Име на софтуера, версия.\nНа Windows Vista и Windows 7 можете да го направите по следния начин.\nВ Start » в полето Search, напишете cmd. В горната част ще ви се появи cmd.exe. Стартирайте го.\nЩе ви се отвори прозорец с команден промпт, конзолен прозорец.\nНапишете wmic и натиснете Enter.\nЩе ви се появи командния ред wmic:root\_cli>\nНапишете следната команда:\nproduct get name,version и натиснете Enter.\nВ зависимост от бързината на компютъра ви и количеството инсталирани програми, процеса ще отнеме малко време, изчакайте.\nСлед като приключи работата си, на екрана ще видите пълен списък на инсталираните програми, както и версиите им.\nАко желаете да експортирате списъка за да го ползвате по късно, можете да го направите, както предпочитате, в HTML вариант или в текстов файл.\nЗа HTML вариант напишете командата /output:c:\_ProgramList.htm product get name,version. След приключването на експорта, в C: ще намерите файл ProgramList.htm.\nЗа текстов вариант напишете командата /output:c:\_ProgramList.txt product get name,version. След приключването на експорта, в C: ще намерите файл ProgramList.txt\naccount, activation, google, Google Music, music, Tunnel Bear, VPN\nКак да създадете и как да имате достъп до Google Music акаунта си, ако сте извън САЩ\nВсеки от нас, които прекарваме повече или по-малко време от денонощието в интернет, знаехме за създаването на новата музикална “cloud” услуга на Google, наречена Google Music.\nЗа съжаление, но напълно нормално, от месец Май 2011 “облака” работеше в бета фаза.\nПреди около месец, на 17 Ноември 2011, за радост на всички меломани, услугата стартира официално.\nСъвсем накратко, идеята на Google Music е да се създаде място, откъдето можете да закупите музика, място където да съхраните любимите ви музикални файлове, както и да ги споделяте в облака. Можете да ги групирате по изпълнители, жанрове, дата на качване, а и по създадени от вас плейлисти.\nДруга интерпретация е, че се слага край на хегемонията на iTunes, което при всички случаи е добра новина. Въпреки всичко, Google демонстрират далновидност и респект, като дават възможност на потребителите да съхраняват в облака и файлове, закупени от конкурентите им iTunes. От своя страна iTunes отговарят по същия начин, като предоставят възможност на собствениците на Apple устройства да ползват услугата на Google. Това е възможно чрез приложението gMusic, което може да бъде инсталирано от App Store.\nРадостна новост е и интегрирането на Google Music в Android Market. Там има нарочна секция, която да служи на потребителите използващи Android устройства.\nПотребителите на Android Market могат да закупуват музика, издавана от три от водещите четири глобални звукозаписни компании – Universal, Sony и EMI, както и някои от най-големите лейбъли на независими артисти – IODA, INgrooves, The Orchard, Believe Digital, заплащайки по $0.69, $0.99 или $1.29 на песен. Има разбира се и песни, които са безплатни.\nЗа мен, на фона на всичко останало, голям плюс е че можете да качите файлове и от собственият ви компютър.\nЗа разлика от повечето “cloud” услуги, тази на Google е безплатна. Част възможностите предоставени от Google Music е да споделяте вашата музика с приятели online.\nЧрез Google+ всяка песен, закупена през Android Market, може да бъде чута еднократно от приятелите на дадения потребител, които ще могат с едно кликване на свой ред да я закупят и споделят със своите приятели, и т. н.\nПо повод официалния старт на платформата, анонсирана за първи път по време на I/O Conference 2010, в момента от Android Market могат да бъдат закупени редица ексклузивни записи, в това число неиздаван досега концертен запис на Rolling Stones, първият сингъл от предстоящия албум на Busta Rhymes – Why Stop Now, тракове на Shakira, Coldplay, Pearl Jam, Dave Matthews Band, DJ Tiesto и др.\nБазовите функции на услугата продължават да са същите – можете да съхранявате целия си музикален архив в облака, а Google ще го синхронизира между всичките ви устройства. Има възможност да слушате любимите си парчета и offline.\nСпециално за музикантите е предвидена възможността да си създават свои профили, да качват своя музика и да я продават на цени, които определят сами.\nВъв фонотеката си, всеки потребител на услугата ще може да съхранява до 20 000 музикални файла. За безплатна услуга е повече от добре.\nЗа съжаление, към настоящият момент [Декември 2011], услугата е достъпна само за потребители, които се намират в САЩ. По друг начин казано, Google Music услугата, прилага филтър по IP адрес.\nВ настоящата статия ще ви опиша начин, по който можете да използвате тази услуга, независимо къде се намирате, като бихте могли да прослушвате музиката си дори и offline.\nВ какво се състои тайната.\nЩе започна с това, че за процедурата трябва да имате Google акаунт. В Google Mail да речем. Да имате поща от вида потребителското_ви_име@gmail.com. Или да сте се регистрирали в друго приложение на Google, едва ли има нужда да изброявам всичките. В общият случай използвате една регистрация за всичките. Ако нямате такава, създайте си. Отнема минута.\nВъв връзка с филтрирането по IP адрес, Google Music налага ограничението ползвателят на услугата Google Music да е в САЩ, да се свързва от “американски” IP адрес. На практика обаче, това ограничение важи само при първото свързване. От него момент нататък, потребителят ще може да ползва облака от всяко мяство в света с достъп до интернет.\nЗа първото си свързване с Google Music, аз използвах Tunnel Bear. Според мен, най-добрият наличен засега VPN клиент, при това безплатен във вариант Little Tunnel Bear. Наличен е за download за Windows [версия XP и следващи], както и за Mac [Mac OSX 10.6 и следващи].\nИнсталацията е елементарна.\nСлед стартирането на инсталатора, той ще ви запита дали вече имате регистрация в Tunnel Bear или не.\nАко имате е ясно.\nАко не, е нужно да си направите такава, отнема не повече от минута. Изисква се да посочите желано от вас име и фамилия, валиден E-mail адрес [нужен е за потвърждение] и желана от вас парола. Има и поле за вашия Twitter ID, но то е опционално, не е задължително.\nСлед въвеждането на данните се налага да отворите мейла, който сте въвели и да потвърдите регистрацията си.\nЗа да функционира, Tunnel Bear ще инсталира мрежова връзка на вашият компютър, която да ползва при свързването си с VPN мрежата. Той ще ви уведоми със следното съобщение. Мисля, че е излишно да подчертавам, че за да направи Tunnel Bear тази инсталация би трябвало вие да имате права на администратор на въпросния компютър, да сте стартирали инсталатора като администратор.\nИнсталацията на мрежовата връзка отнема съвсем малко време. Когато тя приключи, вече сте готови за ползване на Tunnel Bear.\nСтартирайте Tunnel Bear и въведете потребителското име и паролата си.\nОбърнете внимание на три неща в интерфейса на програмата.\nДолу, двата ретро превключвателя и статуса в основния прозорец.\nДесният ключ служи за определяне в коя VPN ще се свържете [USA или UK], а статуса “на екрана” показва моментното ви състояние [Connected, Disconnected].\nПревключете десният ключ на US и се опитайте да се свържете чрез левия.\nВъзможно е да не се получи от първият път, но след вторият вече всичко ще е наред. Все пак това е публична VPN мрежа и някой път е доста натоварена.\nПри успешно свързване ще видите следният екран. Син със статус Connected. Ако не сте свързан ще е сив, със статус Disconnected.\nСлед успешното ви свързване, вече ще се “намирате” зад IP адрес на територията на САЩ и няма да има пречка да активирате Google Music акаунта си.\nДокато сте свързани чрез Tunnel Bear, влезте в страницата на Google Music, след това “My Music” горе в дясно, въведете Google потребителското си име и парола, тези които ползвате за пощата си или друга услуга на Google.\nСлед успешно свързване, акаунта ви е активиран и можете да качвате музиката и да я прослушвате където и да сте по света. Излезте от акаунта си.\nИзключете Tunnel Bear и спокойно можете да го деинсталирате, ако не ви е нужен за някаква друга цел.\nМузиката си можете да качвате, като влезете в акаунта си и изберете Upload Music от страницата. Намира се горе в дясната част.\nGoogle ще ви предложи да използвате Music Manager, препоръчвам ви да приемете предложението.\nМалък софтуер, който ви позволява да посочите папките в които съхранявате музиката си локално и той автоматично да го качва във вашата онлайн Google Music фонотека. За това използвайте бутона Add Folder. След натискането на бутона Apply, Music Manager ще качи наличната музика от посочената от вас папка.\nРазбира се, можете да си направите отделна папка Google Music, ако не искате да качвате всичко, а да съхранявате онлайн само определени албуми или музика.\nПри включването си Music Manager синхронизира съдържанието на папката с музиката ви в профила.\nБих искал да подчертая, че на практика синхронизацията е еднопосочна. Ще обясня.\nMusic Manager качва музиката от тази папка във вашият профил в Google Music, както и сваля закупената от вас музика в папката.\nАко обаче сте закупили такава, което засега на потребители от България, в общия случай е невъзможно.\nПотребителите извън САЩ не могат да закупят музика от Google Music секцията в Android Market, тъй като за тази цел, само засега надявам се, е нужна USA кредитна карта. Никакви други варианти от рода на PayPal и подобни. В общия случай потребителите от България не разполагаме с карти от USA. Набавянето не е непреодолим проблем, но едва ли някой ще го направи за да си купи музика, при наличието на толкова много алтернативни източници.\nПри моите тестове, при опит да се свържа с Google Music секцията на Android Market през компютъра ми, на екрана получих съобщение, че тази секция не е достъпна за потребители от моята страна.\nУспях да преодолея това ограничение, отново чрез Tunnel Bear, но така или иначе пречката с ограничението за използването само на USA кредитни карти засега остава.\nПри всичките условия по-горе, предполагам, че е ясно, че е редно да пазите музиката си на компютъра си или на друг носител, а не да разчитате на Google Music да съхранява цялата ви фонотека.\nGoogle Music не е услуга или инструмент за съхраняване на музика, а улеснение в определени ситуации.\nМузиката ви там е в случай, че желаете да я слушате докато сте на път, на мобилното си устройство, когато не сте в къщи или пред вашият компютър, а на другото място и на чуждият или служебен компютър имате достъп до интернет.\nDownload на файловете ви обратно на компютъра ви не е възможен, поне не в същият вид, в който сте ге качили.\nGoogle Chrome и Mozilla Firefox предлагат поне една дузина Chrome extensions и един много добър Firefox add-on, с които можете да го правите, но така или иначе, музиката която сваляте ще е с битрейт 320 kbps, в mp3, формат независимо как сте я качили.\nЗа слушане на компютър или телефон, поне за мен, 320 kbps са повече от достатъчни, но все пак е редно да го знаете.\nОсвен това, закупената от вас музика, можете да свалите по стандартния за това начин, чрез Music Manager, не повече от два пъти. Тя си остава във фонотеката ви в профила, но не можете да я сваляте повече [по стандартния начин]. Предполага се, че два пъти са достатъчни за да я запазите на алтернативен носител.\nТова са официални данни, а не достигнати от личен опит.\nБлагодарение на Pablo Carballude, разполагаме и със софтуер, с който можем да свалим фонотеката си.\nЗа съжаление само цялата, а не само отделни песни, въпреки неговите твърдения, че това е възможно, ако използваме Playlists или Search results. Поне при мен не се получава до настоящия момент. Дано ревизира иначе прекрасният си софтуер и го направи малко по удобен.\nСофтуера се казва Google Music Downloader, безплатен е, под GPL лиценз. На самата страница авторът е публикувал и връзка за download на source code.\nЗа работата му се нуждаете от инсталиран Microsoft .NET Framework 4.\nСлед като стартирате Google Music Downloader, влизате в профила си, преминете от менюто в ляво в секция Songs и стартирайте свалянето с бутона Download Those Songs. Намира се долу в лявата страна на прозореца. Пиша ви това, защото аз трудно се ориентирах в първия момент.\nБлога на Докера\nБлога на Ечка\nБлога на Стелиян\nБлога на Явор


Карлос – победителят на „Мастър Шеф” ни разказа за себе си | Spainbg\nКарлос – победителят на „Мастър Шеф” ни разказа за себе си\nКарлос – победителят на „Мастър Шеф” ни разказа за себе си и за своето участие в „Мастър Шеф”:\nТой е млад, на 25 години и е един от участниците в новата програма на TVE – „Готвачи на колела”.\nПреди няколко месеца беше продавач, пътуващ по пазарите на села и градове със своя баща с един микробус. Натискайки клаксона със своето „пи пи пи”, разказвайки една и съща шега, и продавайки своята стока. Карлос Малдонадо оставя всичко заради кухнята и благодарение на своите усилия, оригиналност и неоспорим вроден талант, днес не само е победител в третото издание на „Мастър Шеф”, но се е превърнал и в един изискан готвач, който заслужи да хвалят на висок глас за производството на много финни изящни и хрупкави ястия, които са на високо кулинарно ниво. В своята работа използва различни готварски техники – работи с азот и готварски вакум.\nСамо на 25 години този млад Магьосник в кулинарното изкуство постига мечтата си. Победи своята голяма противничка Сали в един вълнуващ финал, който беше проследен от повече от 3,7 милиона зрители. Спечели наградата от 100 000 евро за публикуване на своите готварски книги и си осигури мястото на майстор кухня в „Кулинарен център на баските”.\n„Сали също е достоен противник за първото място.”\nСлед големия финал, сп. „Пронто” взе интервю от победителя Карлос за да разкаже за своя път през конкурса и кои са настоящите му мечти, въпреки че ние знаем едни от тях. Той пристигана тези дни за конкурса със своя магазин на колела. Пътуващият търговец е забавен и спонтанен за публиката. Победата в „Мастър шеф”му осигурява място на конкурса „Готвачи на колела”, чиято премиера е на 07 юли по “La 1” /испански телевизионен канал/.\nPronto: Карлос, миналия вторник беше много оспорван финал имаше на среща много силна противничка – Сали. Какво мислиш? Ти успя да спечелиш, въпреки че си направил малки грешки на твоя десерт. Какво видя журито в теб?\nКарлос Малдонадо: Наистина не знам журито как оценяват ястията. Сали наистина е един много труден противник, но моите ястия са добри, в тях съм вложил много въображение и оригиналност.\nPronto: Ще е оценен ли вашият път?\nК.М: Аз не мисля, че трябва да се оцени пътят, но самите ястия – да.\nPronto: Но няма съмнение, че сте се променили значително. През какво е преминал един амбулантен търговец, като теб за да стане един така изискан готвач?\nК.М: На мен винаги ми харесваше кухнята и да виждам нови неща. Обичам да ям, интересно ми беше да видя какво мога да направя по различен начин, харесва ми проучването и перфектните знания, които придобивам. С класовете които ни дадоха в „Мастер Шеф”, научих много и ги приложих на практика. Рискувах.\nPronto: Извън наградата, която спечелихте от формата „Мастър шеф” на къде ви отвежда пътя?\nК.М. В програмата имахме две ръководителки, които през тези три месеца чувствахме, като наши майки. Зад камерите стоеше екип от над сто човека, които са страхотни и заслужават да бъдат истинските звезди. Това което е зад камерите е лудост.\nPronto: Бихте ли казали, че с колегите от програмата ще бъдете добри приятели и сега?\nК.М: С някои съм живял по – дълго, затова имам повече афинитет, към тях, но всички ние си паснахме, независимо от различията във възрастта. С Тати – Енсина, се разбираме чудесно, въпреки значителната разликата във възрастта ни.\nPronto: И като сте имали близки отношения със Сали, твоята основна съперничка. Какво мислиш за нея?\nК.М: Отношенията със Сали са много добри. Тя е едно е много приятно момиче и в същото време е силен противник.\nPronto: Защо понякога се изчервяваше в програмата?\nК.М: Не е имало нищо. Не съм имал лошо предчувствие към Сали, в никакъв момент. Беше силна конкуренция. Тя е силен противник, в самото предаване, в къщи е едно обикновенно момиче.\nPronto: Карлос, кое е било за вас най – трудно от участието ти в „Мастър Шеф”?\nК.М: Виж, трудността на формата е времето там, и напрежението в продължение на дни. Това е най – лошото. След дните на кулинарните предизвикателства всички дни бяха еднообразни.\nPronto: Въпреки, че сте горд със своите постижения, кои от тях подчертавате?\nК.М: Например, мандарина и крем са едни от най – добрите ястия които съм приготвял. Самият финал също беше много ефектен.\nPronto: Какво е най – забавното нещо, което сте преживели през тези три месеца в предаването?\nК.М: Накрая качиха видео програма с моменти прекарани в къщите, за нашето съжителство, където стана празненството. Това са най – добрите моменти. Има много видеоклипове, които не са пуснати и по – добре да не бъдат.\nPronto: За забавление ти си играеше с нервите на Ева Гонзалес?\nК.М. Идва момент, в който свикваш с камерите, и започваш да се държиш естествено. Хайде! Мога да ви заведа, но също и да ви направя комплимент. Когато аз дойдох, тя беше особенно красива и ме попита: „Как се чувстваш и аз отговорих: „Чувствам се много добре, защото си много красиво момиче.” Това което смятат много хора е, че аз бях единственият, който се усмели, да и отговори.\nPronto: Карлос, какви са твоите цели и мечти след тази награда?\nК.М: Преди всичко е стилът ми. Парите от наградата ще използвам за покриване на липсите, и ще бъдат инвестирани в „Камион Храни” „Хокинг темата” винаги е особенно важна за мен и баща ми. Исках да му се даде обрат, защото това е най – доброто, в кухнята, която аз толкова обичам.\nPronto: Всъщност, ние ще те видим в „Готвачи на колела”\nК.М: Да отивам, на конкурса и ще се конкурирам с моя баща.\nPronto: В същата кухня?\nК.М. Не, той не знае, да направи пържени яйца, но аз избрах, него, защото той е най – добрият пример за уличен търговец. Той е 38 години в бизнеса и искаме повече от всичко да защити професията си.\nPronto: От каква възраст, работиш заедно с баща си?\nК.М. Имал съм своите възходи и падения. Работил съм охранител, спасител, известно време работех и с коне, но не успях да се съсредоточа в нищо. И моят баща ми каза….\n„ Слушай, шампионе, ела с мен”.\nPronto: И кога се появи страстта ви към готвенето, за която научихме?\nК.М: Винаги съм наблюдавал майка ми, баба ми, в готвенето, но имах нещо малко вътре в мен, и откривах рецепти в интернет, и им се наслаждавах.\nPronto: Много години ли се занимавате с кулинария?\nК.М. Не изобщо, в къщи готви майка ми, но в края на седмицата – събота и неделя, заедно с моите приятели, които са готвачи, приготвяме паеи….. учим се един от друг, и аз съм уловил тяхната страст. Също така и те готвят за мен.\nPronto: По какъв начин успя да завладееш своята приятелка?\nК.М: От самосебе си се получиха нещата. Любовта дойде в последствие. Ние се познаваме от малки и сме приятели цял живот.\nPronto: Надяваме се не ревнува от фенките ти навън ?\nК.М: Това е невероятно лошо. Любовта, която хората ми дават по този начин е страхотна. Не знам как да благодаря на хората за любовта и привързаността, която ми дава сила и подкрепа. От тук искам да благодаря на всички, за подкрепата.\nPronto: Карлос, хората казват, че сте най – симпатичния състезател, който са виждали във телевизията, но да ни кажете какъв сте зад камерите?\nК.М: Какъв комплимент! Просто в програмата за, която разказвам има един късометражен филм „Боко – Чанча” в който участвам основно аз.\nPronto: Какви други страсти имате, в живота освен кухнята?\nК.М: Обичам спорта. Харесва ми да тичам, да карам колело, мотор, да се разхождам с мойте кучета, всичко което е свързано със спорта.\nPronto: Видяхме ви, че запазихте теглото си в предаването „Мастър Шеф”?\nК.М: Вече четири месеца съм далеко от вкъщи и не съм качил нищо, дори и като по – малък съм бил слаб.\nPronto: Как се чувстваш, когато си далеч от семейството си толкова време?\nК.М. Може би това е най – трудното решение за мен. Аз съм много голям домошар, и съм привързан много към семейството си. Минават почити три месеца без да разговарям с тях, и това е най – тежкия период, и усещам голямо напрежение.\nPronto: И как успявате да се справите с Рут с разстоянието което ви разделя?\nК.М. Уф, това е много лошо. Заедно сме 6 години въпреки, че се познаваме от деца и винаги сме били заедно в глупостите.\nPronto: Сега ти отиваш да готвиш …..?\nК.М Виждаш ли! Човек винаги трябва да готви по – малко. Ако сме заедно аз готвя, и ако не и харесва, поръчваме пица.\nСпециално за списанието, победителя сподели една от най – добрите си рецепти:\n“Риба с крем от аспержи и зеленчуци.”\nгорното филе от бяла риба\n1. Приготвяне на крема от аспержи. Сварете аспержите с вода и сол, покрити с кърпа. / така че върховете да са сварени/. На друга страна се поставя дребния лук и добавете бульона, където са се варили аспержите. Когато те са готови, продуктите се изваждат, и се отделят две аспержи.Останалото се пасира на крем с пасатора, като бульона се прибавя малко по малко до получаване на желаната гъстота.\n2. Приготвяне на филето от бяла риба. Филето се поставя във тиган от страната със кожата, на много висока температура, за около 3 минути, и се вкарва във фурната на 180 градуса, за приблизително още 8 минути.\n3. Декорация. Връхчетата на аспержите се преплитата, морковите се нарязват на лентички и се подреждат в чинията. Част от дребния лук, се отваря и се вмъква във фурната заедно със филето от риба.\nИнформация Статията подготви:\nсп. „Pronto” Йоана Христова\nPlease solve the "You are not a bot" exercise: 44 - 24 + 5 =


Въпрос за развитие на GAME сървърите . - iPlay.bg\nВ момента е съб дек 14, 2019 10:59 am\nВъпрос за развитие на GAME сървърите .\n#342512 от cs_4ever\nср фев 18, 2015 2:55 pm\nТа желая да попитам , от доста време тази верига IPLAY вече се е доказала , че най - добрата в българия всичко върви на 100 % но има един проблем тя има сървари само за Counter - Strike 1.6 преди видях , че има и на Minicraft но нещо стана и го няма сега ? Защо не се пуснат и на някой други игри като например ( Grand Theft Auto , CS:GO или пак да пуснете Minecraft ) , да е нещо което по различно от колкото "CS" основно да се играе поради причината , че вече Counter - Strike не е от най играни те игри в момента . Това е мойто предложение така да се каже и дано помислите реално на това което питам или пиша във случъя .\nCS:GO | Competative [128tick|HLStatsX] IP: csgo1.iplay.bg:27015\nCS:GO | Mini Games [128tick|HLStatsX] IP: csgo2.iplay.bg:27016\nTF2 | Mod decision in progress IP: tf2cp.iplay.bg:27015\nПоследна промяна от cs_4ever на ср апр 15, 2015 4:33 pm, променено общо 1 път.\nАз не нарошавам правилата на форума , линка е към сайта на iPlay\nпет юли 12, 2013 1:45 pm\nRe: Въпрос за развитие на GAME сървърите .\n#344993 от skateboardingfly1\nчет мар 12, 2015 10:54 pm\nЩом е имало такива сървъри и са спрени, значи има причина.\nнед юни 08, 2014 2:11 pm\nhitwam gi malko,geg\n#345037 от delirium\nпет мар 13, 2015 12:33 pm\nПричината е, че нямам време за игри като SAMP, Minecraft и тн.\nMinecraft сървър, за да се развие е нужен читав девелопър (така да го наречем), който да отделя доста време за мода, картата и тн. Същото се отнася и за останалите сървъри.\n#345042 от SeNsAtIoN\nпет мар 13, 2015 1:08 pm\ndelirium написа: Причината е, че нямам време за игри като SAMP, Minecraft и тн.\nАз лично мога да направя самп сървър. Имам доста голям опит в скриптването на самп сървъри.\n#345190 от cs_4ever\nсъб мар 14, 2015 5:13 pm\nДобре да кажем ти нямаш това време а имаш средства неможеш ли да наемеш някого да Подържа този вид сървар , сигорен съм че ако има желание има и начин не бих се предложил мене защото , ще глупаво ай аз не разбирам толко от Minecraft или от останалите модове . Ай не знам какво да кажа тази верига си е ваша но само на Counter-Strike 1.6 не мисля ,че ще стане , аз повече нищо няма да кажа в тази тема , говорете си и си кажете мнението всички .\n#345561 от OciXCrom™\nср мар 18, 2015 2:38 pm\nЗа Minecraft сървър със сигурност ще има заинтересовани, които ще могат редовно да се грижат за сървъра, тук спада голяма част от стария екип. Лично аз ще мога да се грижа за форума (ако ще се пуска такъв). Трябва да се даде още един шанс на този сървър и да започнем да привличаме хора, които играят и други игри. Minecraft сървърът имаше голям успех в началото, но след това почнаха да се провалят нещата. Винаги трябва да се опита нещо ново, защото едно и също почва да омръзва.\n#345572 от ŁŁÆéÓÑπ∙√®\nср мар 18, 2015 5:51 pm\nНапълно съм съгласен със крома,не са много българските сървъри който имат читави игри[Minigames],екип и плъгини.Няма да е зле да се помисли по въпроса за такъв сървър.Според мен ако се пусне такъв сървър ще се развие доста бързо и ще привлече доста хора към веригата.\nпет апр 06, 2012 1:59 pm\n#345599 от Pobelter\nср мар 18, 2015 9:50 pm\nŁŁÆéÓÑπ∙√® написа: Напълно съм съгласен със крома,не са много българските сървъри който имат читави игри[Minigames],екип и плъгини.Няма да е зле да се помисли по въпроса за такъв сървър.Според мен ако се пусне такъв сървър ще се развие доста бързо и ще привлече доста хора към веригата.\nТо да се пусне, но кой ще се погрижи за него? За да се направи спаун не трябва само желание и време, трябват опит и способност да направиш нещо естетическо и красиво. Ако се прави сървът, то трябва да има много игри, от skyblock и skywars до hide 'n' seek и Paintball. Във по-известните сървъри, които не са премиум(hollandCraft, mc-haze) са развивали своите спаунове и игри и са събирали админи в продължение на година и повече, преди официалното им пускане. А като гледам делириум как от 3 месеца е пуснал 3те нови сървъра, не ми се вярва да се получи нещо.\nвт окт 15, 2013 5:42 pm\n#345601 от OciXCrom™\nср мар 18, 2015 10:05 pm\nSpawn-ът е най-малкият проблем. С екипа доста време отделяхме по този въпрос и не е имало недоволни от изгледа му. Главният проблем е човекът, който ще се занимава с поддръжката на сървъра, тоест с плъгините. Не знам дали предишният "главен администратор" ще се навие отново, пък и не си спомням как точно се разпадна екипа. Намирането на администратори/модератори отново не е проблем.\n#345605 от ŁŁÆéÓÑπ∙√®\nср мар 18, 2015 10:52 pm\nНай-малкият проблем са игрите и спауна. За minigames-овете трябва да се пипнат тук там плъгините, направата на арени и заспиват. Относно спауна че трябва креативност трябва, но нещото което радва хората и ги кара да играят в дадения сървър не е само визията на спауна(казвам ти го от личен опит). Леко по леко ще се развие, нормално че няма да е от самото начало.


Правен Свят - Имаме ли право да изберем настойник на децата ни чрез завещателно разпореждане?\nПо света и у нас – плюсове и минуси\nЛинк на статията: https://lwl.bg/7dm0\nКристина Найденова 17 Декември 2020, 09:28 862\nГлобалният хаос, настъпил вследствие на пандемията, се разгръща скоростно като обхваща всевъзможни аспекти на човешкия живот. Отвъд спада в световната икономиката и проблемите от политическа гледка точка, хората започват все по-често да се взират в „най-простото“, а всъщност и „най-важното“ в техния живот, това, което се намира на ниво „лично съществуване и оцеляване“, а именно здравето на семейството и близките, както и бъдещата им обезпеченост.\nОт началото на фаталната година в чуждестранни издания, правни блогове и форуми за взаимопомощ започнаха да се публикуват статии на юридическа тематика, обвързващи възможността родителите приживе да определят кой ще упражнява родителските им права в случай на тяхната смърт. За мнозина решаването на тази задача е дълъг процес, включващ преценка, съгласуване и обмисляне кое е най-подходящото лице, което да бъде настойник/попечител на малолетните, респективно непълнолетните им деца. Клишираното приоритизане включва преценка на финансовото положение на лицето; къде живее; има ли деца и би ли могъл да осигури еднакви условия както за родните, така и за чуждите деца; съвпадат ли моралните, религиозните и политическите възгледи на избиращите и избрания; семейно положение и възраст. От юридическа гледна точка приложимият законосъобразен критерий е дали бъдещия настойник би действал само и единствено в интерес и полза на детето.\nИ докато в чужбина хората биват напътствани да правят избора си преждевременно с цел контрол върху благосъстоянието на децата си като основен приоритет, то у нас регламентирани процедури по този повод все още липсват. Да, разбира се, че настойник или попечител ще бъде назначен, но липсва възможността родителят приживе да се вземе отношение по този въпрос при своето т.нар. „семейно планиране“, колкото и нежелан и отрицателен момент от човешкия живот да е реализирането на този факт.\nВъзможно ли е използването на чуждестранните способи?\nКласическият пример от други правни правопорядъци, като например нидерландския, канадския, американския и английския, е определянето на настойник в завещанието.\nКоя е основната разлика? Съгласно българското законодателство наследствената маса включва само прехвърлими имуществените права и задължения на наследодателя. Родителските права по своята правна природа са строго лични неимуществени права, погасяват се със смъртта на титуляра, затова респективно не представляват част от състава му.\nВключването на подобна клауза поначало не е забранена, завещателят има право да напише и изрази каквото си пожелае в своя акт. Така например, често наследодателят пише защо е решил да остави определено имущество на дадено лице, а именно да представи своите лични мотиви, които спомагат за тълкуване на завещателния акт впоследствие и предотвратяват спорове между наследниците. Мотивите, обаче, са ирелевантни за правото. Те могат да бъдат единствено взети под внимание, ако самото завещателно разпореждане противоречи на закона, обществения ред и добрите нрави и това става недвусмислено ясно от мотивирането му, което е основание за обявяване на нищожност на завещанието (по аргумент от чл.42, б.“в“ ЗН).\nВ този ред на мисли, наследодателят не е възпрепятстван от правото да изрази желанието си да посочи настойник на детето си, въпреки че подобно завещателно разпореждане не поражда правно действие. Въпросът е следва ли органът по назначаването задължително да вземе предвид подобно волеизявление и при наличието на такова то задължително да му бъде представено?\nНа първо място следва да се разгледа правната страна на двата института – настойничество и попечителство.\nСъгласно чл.153, ал.1 СК - (1) Настойничество се учредява над малолетни, чиито родители са неизвестни, починали, поставени под пълно запрещение или лишени от родителски права. Настойничество се учредява и над лица, поставени под пълно запрещение.\n(3) Лице, на което стане известно, че е необходимо учредяване на настойничество или на попечителство, е длъжно незабавно да уведоми органа по настойничество и по попечителство, а когато се отнася до дете - и дирекция "Социално подпомагане". В случай че детето е настанено в социална или интегрирана здравно-социална услуга за резидентна грижа, уведомлението се прави от директора в 7-дневен срок от настаняването.\nОрганът по настойничество и по попечителство е кметът на общината или определено от него длъжностно лице. По отношение на горепосочените въпроси законът мълчи. Липсва изрична разпоредба, която да гласи, че приживе родителят може да определи лицето, което желае да бъде настойник, респективно попечител на децата му. Преценката зависи изцяло от органа по настойничеството и по попечителството. Какви са нашите възможности, ако все пак има такова волеизявление от негова страна?\nНа практика тълкувайки разпоредбата на чл. 153, ал. 3 СК, всяко лице може да уведоми органа по назначаването, в случаите, когато е необходимо учредяването на настойничество и попечителство. В разглежданата хипотеза това е лице от кръгът роднини и близки на починалия. Следва да се отбележи, че ако другият родител на детето е жив, не е обявен в неизвестност и не е лишен от родителските права, ex lege същите преминават изцяло върху него и липсват законови основания да се започне процедурата по назначаване.\nВъв всички общини в страната, както и в официалните им интернет страници, са предоставени образци на искания за издаване на удостоверение за настойничество и попечителство. Чрез предоставената форма се подава искане, като е налице правната възможност да се посочат лицата членове на настойническия съвет, съответно попечителя и неговия заместник, и да се обоснове основанието за този избор. По този начин, лицето подаващо искането, ако е запознато с волята на починалия родител, би могло да предложи посочения от него приживе „кандидат“.\nЛипсва, обаче, правна норма, която да обвързва направените предложения с действителния избор на органа по назначаване. Кметът или съответно определеното от него длъжностно лице е задължено да изслуша детето при условията на чл. 15 от Закона за закрила на детето и да вземе предвид изразеното становище от дирекция "Социално подпомагане“. След извършване на служебната проверка от негова страна, посоченото искане може да бъде удовлетворено, в случаите, когато счете, че лицето и/или лицата отговарят на изискванията, т.е. са роднини или близки на починалия, имат трайна връзка с детето и най-релевантното по отношение на правото – да действат в негов интерес. В противен случай, няма законово основание, което да го задължи да назначи предложеното лице или лица, дори и ако родителят го е изискал в свой акт приживе.\nКакто вече беше споменато, различна е чуждестранната практика по този повод. Така например в Нидерландия отговорността кой ще поеме детето може да зависи от родителската преценка и направените договорености приживе. Първата хипотеза е чрез направата на завещателно разпореждане. Втората възможност е регламентирана и приложима в Нидерландия от 2014г. насам и се изразява във вписване на избраното лице в специален регистър. Процедурата е напълно безплатна, като за целта се попълва формуляр за регистрация от родителите, като задължителна предпоставка за извършване на вписването е и избраното лице да даде своето изрично съгласие.\nАко липсата на подобна правна регулация се счете за минус в националното ни законодателство, то е необходимо да се разгледат и отрицателните страни в чуждото право. На практика най-основният проблем се разгръща в случаите, когато всеки родител е посочил различен настойник в собственото си завещание. При неразбирателство от страна на двамата настойници спорът следва да бъде отнесен до съда, който да реши чии правни и фактически действия са в по-голям интерес на детето и защитават неговите права.\nНа следващо място, в някои хипотези е възможно т.нар. „условно“ назначаване чрез завещателно разпореждане – например назначава се лицето „Х“ за настойник, само ако същото отговаря на предварително зададени изисквания от страна на родителите:\nДа е встъпило в брак или да е налице фактическо съжителство с неговия партньор;\nНавършване на определена възраст;\nСлед навършване на определена възраст да се прекрати настойничеството и да се смени настойника с друг;\nДа получи правото да стане настойник, само ако даде съгласие, че ще упражнява родителските права по отношение на всички деца, а не само за едно от тях и др.\nЗадаването на подобни критерии е умел ход, който може да улесни учредяването на настойничеството, но в много хипотези може и да го затрудни, тъй като посочените лица към момента на съставяне на завещанието могат да отговарят на изискванията, но към момента на откриването му – не. Изходът отново е отнасяне на спора в съда, което води до заключението, че решаващата преценка отново ще бъде чужда, въпреки усилията на родителите да предопределят съдбата на децата си приживе.\nДействието на завещанието също е ключов момент при определянето на настойник. Съгласно английското законодателство при развод вече съставеното завещание не се отменя автоматично, но ако един от бившите съпрузи встъпи в брак отново, то цялото му завещание, включително клаузата за назначаване на настойник, се обезсилва. Необходимо е съставянето на ново завещание, което изрично да посочва настойник за непълнолетните деца от предходния брак.\nКакто вече стана ясно, у нас не е регламентирана процедура за избор на настойник/попечител от самите родители приживе. Въпреки това, такива предпочитания могат да бъдат изразени и те ще бъдат разгледани от органа по назначаване, но крайната преценка е само и единствено негова. Като заключение на изложеното до тук възникват въпроси от различно естество, чиито отговори са отворени и подлежащи на тълкуване от различни гледни точки.\nОт юридическо естество стои въпросът има ли нужда българското законодателство от „актуализация“ в областта на семейното право, в частност в институтите на настойничеството и попечителството. Има ли необходимост от въвеждането на регламентирана процедура, която да позволява избора на настойник/попечител да се прави от родител приживе? Кой е по-добрият вариант за взаимстване от чуждите законодателства – чрез създаване и поддържане на специален регистър или чрез включването на подобни волеизявления в завещание?\nА от житейска гледна точка, стои въпросът с най-много „но“ за всеки един родител – счита ли се, че органът по назначаване на настойничество и на попечителство е способен да направи по-обективна и по-правилна преценка за интересите на детето или всеки родител знае и може да определи кое е най-доброто за собственото си дете?\nОбвиняемият за трупа от контейнера в Стара Загора призна, че е бил пиян


25/04/2018 RT Caribrod\t0 коментара\tВреме, Времето, Димитровград, Прогноза за времето, Цариброд\nСлънчево и топло ще е времето и утре, следбед на юг и югозапад ще се развива купеста облачност, с валежи и гръмотевици. Вечерта откъм северозапад се очаква увеличение на облачнсотта с валежи и гръмотевици, а температурата ще се понижи. Вятърът ше е до умерен от юг и югозапад, вечерта ще се ориентира от северозапад. Минималните температури ще се движат между 11 и 17, максималните от 26 до 30 градуса.\nВ Димитровград ще е слънчево със слаб вятър с променлива посока. Минималната очаквана температура 12, максималната 27 градуса. Следоебед и вечерта се очаква да се заоблачи и да превали краткотраен дъжд.\nВ петък ще е променливо облачно, но главно без валежи. Температурите леко ще се понижът и максималните ще са между 21 и 26 градуса. През почивните дни и в понеделник ще е променливо облачно и неустойчиво, с температура между 26 и 31 градуса.\n← ЛИДЕРИТЕ НА БЪЛГАРИЯ, РУМЪНИЯ, ГЪРЦИЯ и СЪРБИЯ СЕ СРЕШНАХА В БУКУРЕЩ\nНА 6-ТИ МАЙ В ДИМИТРОВГРАД ЩЕ СЕ ПРОВЕДЕ ГЕРГЬОВДЕНСКИ ПРОБЕГ ПАМЕТНИК 2018 →


Магистрала "Струма" ще е по-къса с почти шест километра от утре до петък - Скорост - Дневник\n17:05, 19 юли 16 , 2875\nМагистрала "Струма" ще е по-къса с почти шест километра от 8 до 17 часа в сряда, четвъртък и петък. Причината е почистване на земни маси при пътната връзка за Кочериново.\nДвижението до и от Благоевград в пътния участък ще се пренасочва по първокласния път Е-79 София – Кулата, информират от Агенция "Пътна инфраструктура".\n12:19, 02 мар 21 / Скорост 17\nРейтинг: 648 17:26, 19 юли 16 Неутрално\nЪЪЪЪ? Егати глупостите сте написали!


Bety 70лв.пълна програма , фр. без в цената ! ▷ Момиче на повикване, компаньонки, ескорт от Област София, гр. София ⋆ ID:4592499 — Adamieva.info\nBety 70лв.пълна програма , фр. без в цената !\nПубликувано от Beatris на 17 Юни в 18:10 ч., Управление на обявата, Обявата е видяна 15437 пъти\n0876 672 823\nХубава, атлетична и страстна и нямям търпение да се насладим на прекараното време заедно. Готова съм да изпълня всяко твое еротично желание и да задоволя твойте сексуални фантазии. Обещавам да дам всичко от себе си, защото за мен работата ми е удоволствие. Просто опитай няма да съжаляваш, раздавам се на 100%. Разполагам с луксозен уютен и обширен терен. Дискретността е гарантирана! Постоянен медицински контрол.На СМС не отговарям!\nСходни търсения: Компаньонки гр. София Ескорт София Стриптийз гр. София


Автогуми Continental ContiSportContact 6 XL 225/35 ZR20 90Y, предлагани онлайн. Открий най-добрата цена!\nТук сте: Начало > Автомобили, мотоциклети > Автомобилни гуми > Летни гуми > Летни гуми Continental > Continental ContiSportContact 6 XL 225/35 ZR20 90Y\nContinental ContiSportContact 6 XL 225/35 ZR20 90Y Автомобилни гуми\n378,50 лв Още\nОферти за Continental ContiSportContact 6 XL 225/35 ZR20 90Y\nContinental SportContact 6 ( 225/35 ZR20 (90Y) XL с шпангоут на джанта )\nОписание, детайли - Continental ContiSportContact 6 XL 225/35 ZR20 90Y\nContinental ContiSportContact 6 XL 225/35 ZR20 90Y пълно описание »\nЦенова графика - Continental ContiSportContact 6 XL 225/35 ZR20 90Y\nот 244,80 лв Kumho ECSTA SPT KU31 XL 225/35 R20 90Y (0 мнения) 554,80 лв Pirelli P Zero RFT XL 225/35 R20 90Y (0 мнения) 322,70 лв Falken FK-452 XL 225/35 ZR20 90Y (0 мнения) 348,50 лв Dunlop SP SPORT MAXX GT DSST XL 225/35 R20 90Y (0 мнения)\nНай-добрите оферти за Continental ContiSportContact 6 XL 225/35 ZR20 90Y в магазини от други държави:\nContinental ContiSportContact 6 XL 225/35 ZR20 90Y\nАдаптивният екраниращ, защитен слой поддържа структурата на гумата до 350 км/ч за максимална стабилност при всяка ситуация на шофиране. Разработени в Германия, Continental предлага висококачествени гуми с оптимални спирачни характеристики и безопасност. Black Chili за максимално сцепление във всички посоки осигурява върховно удоволствие от шофирането. Признати от водещи производители на автомобили, включително напр. за модел Honda Civic Type R. Продукт известен още и като ContiSportContact 6 XL 225 35 ZR 20 90 Y, ContiSportContact6XL22535ZR2090Y, ContiSportContact 6 XL 225/35 ZR20 90 Y